12.4.2022.
HR
Službeni list Europske unije
L 114/51
(15)
Komisija je 1. travnja 2022.
zaključila da FATA nije iskazala namjeru da iskoristi svoje pravo na obranu u skladu s Uredbom (EZ) br.
2111/2005, kako je zatraženo u dopisu koji je 21. ožujka 2022.
uputila FATA-i.
(16)
Odbor EU-a za sigurnost zračnog prometa sastao se 5. travnja 2022.
kako bi raspravio o sigurnosnim rezultatima zračnih prijevoznika koje je certificirala FATA, kao i o sposobnosti FATA-e da poštuje međunarodne standarde sigurnosti zračnog prometa.
Osvrnuo se na kršenja Čikaške konvencije iz uvodnih izjava 6. i 7. te kršenje primjenjivih međunarodnih standarda sigurnosti civilnog zrakoplovstva iz uvodne izjave 10.
Primijetio je i nedostatak spremnosti na suradnju s Komisijom i državama članicama EU-a u pogledu kapaciteta FATA-e i zračnih prijevoznika koje je certificirala da osiguraju kontinuiranu plovidbenost i operativnu sigurnost flote zračnih prijevoznika, uključujući zrakoplova iz uvodnih izjava 4. i 5.
(17)
Dodatno su razmotrene i posljedice mjera ograničavanja koje proizlaze iz Uredbe Vijeća (EU) 2022/328 (5) o izmjeni Uredbe (EU) br. 833/2014, a posebno kratkoročni operativni učinak ograničenog pristupa ažuriranjima navigacijskih baza podataka i baza podataka sustava za upozoravanje na blizinu tla, čime se ozbiljno ugrožavaju sposobnosti sigurne plovidbe zrakoplova kojima upravljaju zračni prijevoznici koje je certificirala FATA.
(18)
Uzeta je u obzir činjenica da je zbog primjenjivih mjera ograničavanja smanjena inženjerska i tehnička podrška zračnim prijevoznicima koje je certificirala FATA.
Nadalje, zbog smanjene inženjerske i tehničke potpore u kombinaciji s povećanom aktivnošću nadzora koja proizlazi iz dodavanja velikog broja novih zrakoplova u ruski registar povećat će se radno opterećenje FATA-e i potreba za stručnim znanjem koje vjerojatno neće biti odmah dostupno uzimajući u obzir s jedne strane uvjete Sporazuma o provedbi članka 83.a pod kojima su se te aktivnosti dosad provodile u Rusiji, a s druge strane posljedice primjenjivih mjera ograničavanja.
(19)
S obzirom na prethodno navedena kršenja i nedostatak spremnosti da suradnjom s Komisijom i državama članicama EU-a riješi konkretna pitanja i dvojbe koje je Komisija istaknula u dopisu od 21. ožujka 2022., Komisija i Odbor EU-a za sigurnost zračnog prometa zaključili su, u skladu sa zajedničkim kriterijima iz Priloga Uredbi (EZ) br.
2111/2005, a posebno s obzirom na treći kriterij, da nema dokaza da FATA može ispuniti svoje odgovornosti u skladu s Čikaškom konvencijom i standarde iz njezinih priloga u pogledu zračnih prijevoznika koje je certificirala FATA, a koji upravljaju zrakoplovima iz uvodnih izjava 4. i 5.
(20)
Nadalje, u skladu sa zajedničkim kriterijima utvrđenima u Prilogu Uredbi (EZ) br.
2111/2005, a posebno s prvim kriterijem, zračni prijevoznici koje je certificirala FATA i koji su upravljali jednim ili više zrakoplova iz uvodnih izjava 4. i 5. time su dokazali ozbiljne sigurnosne nedostatke jer su dopustili izvođenje letačkih operacija u suprotnosti s relevantnim međunarodnim standardima sigurnosti koji se primjenjuju na komercijalni zračni prijevoz.
(21)
U skladu sa zajedničkim kriterijima iz Priloga Uredbi (EZ) br.
2111/2005 Komisija smatra da bi popis zračnih prijevoznika kojima je zabranjeno letjeti u Uniji utvrđen u Prilogu A Uredbi (EZ) br. 474/2006 trebalo izmijeniti kako bi se uključili svi zračni prijevoznici certificirani u Rusiji koji upravljaju zrakoplovima iz uvodnih izjava 4. i 5.
(22)
Države članice trebale bi i dalje provjeravati poštuju li zračni prijevoznici koje je certificirala FATA relevantne međunarodne standarde sigurnosti određivanjem tih prijevoznika kao prioriteta za inspekcijske preglede na stajanci u skladu s Uredbom Komisije (EU) br.
965/2012 (6).
(5) Uredba Vijeća (EU) 2022/328 od 25. veljače 2022.
o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 49, 25.2.2022., str. 1.).
(6) Uredba Komisije (EU) br.
965/2012 od 5. listopada 2012. o utvrđivanju tehničkih zahtjeva i upravnih postupaka u vezi s letačkim operacijama u skladu s Uredbom (EZ) br.
216/2008 Europskog parlamenta i Vijeća (SL L 296, 25.10.2012., str. 1.).